Συζήτηση:Δίκη της Χρυσής Αυγής

message: Okranas, νομίζω ότι είναι λανθασμένο να περιγράφονται και δη σε τέτοια λεπτομέρεια στο λήμμα αυτό όλες οι δικαστικές υποθέσεις για τις οποίες έχουν βρεθεί κατά περιόδους υπόλογα τα μέλη και τα στελέχη της ΧΑ. Μόνο εκείνες οι υποθέσεις που εκδικάζονται στη δίκη που αποτελεί αντικείμενο του λήμματος πρέπει να περιγράφονται προτού ακολουθήσουν οι ενότητες που αφορούν τη διεξαγωγή και την έκβαση της δίκης. Πρβλ. το λήμμα της αγγλικής έκδοσης για τη δίκη του ιστοτόπου The Pirate Bay. Ασμοδαίος (συζήτηση) 16:59, 13 Απριλίου 2019 (UTC)
replies: text: Αυτή η ενότητα προηγουμένως βρισκόταν στο λήμμα της Χρυσής Αυγής με τίτλο "Βία μελών της Χρυσής Αυγής". Το θεωρώ χρήσιμο να υπάρχει μια τέτοια καταγραφή, όσο το δυνατόν συμπυκνωμένη. Όσον αφορά το λήμμα της Δίκης, μήπως θα ήταν σκόπιμο να υπάρχουν δύο ενότητες ("Επιμέρους δικαστικές υποθέσεις σχετικές με την κύρια δίκη" & "Λοιπές δικαστικές υποθέσεις"); Ή θα ήταν προτιμότερο να δημιουργηθεί νέο λήμμα με τίτλο "Περιστατικά ακροδεξιάς βίας στην Ελλάδα"; -Okranas (συζήτηση) 17:16, 13 Απριλίου 2019 (UTC)
Μήπως είναι καλύτερα να σπάσει σε δύο κομμάτια, ένα για τις τέσσερις συνεκδικαζόμενες υποθέσεις κι ένα για τις συσχετισμένες δικογραφίες; Potmos (συζήτηση) 18:54, 13 Απριλίου 2019 (UTC)

text: @Potmos, Okranas: Δε νομίζω ότι θα υπάρχει ο χώρος σε ένα λήμμα *για τη δίκη* (όπου θα πρέπει, λογικά, να παρουσιαστεί η πορεία του νομικού χειρισμού της κατηγορίας της εγκληματικής δράσης της ΧΑ από τις συλλήψεις του 2013 ως την απαγγελία των κατηγοριών, τη σύνταξη του βουλεύματος, τη διεξαγωγής της δίκης και τη (μελλοντική) έκδοση της τελικής ανέκκλητης απόφασης) να αναπτύσσονται όλες οι δεκάδες [;] συσχετισμένες δικογραφίες που περιλαμβάνονταν (αν θυμάμαι καλά) ήδη στην επιστολή Δένδια που έθεσε σε κίνηση τη δικαστική διαδικασία ή/και στο βούλευμα Ντογιάκου, αν και μπορούν να αναφέρονται οι σημαντικότερες από αυτές. Μου φαίνεται προτιμότερο να παρουσιάζονται εδώ μόνο οι τέσσερεις συνεκδικαζόμενες υποθέσεις και οι υπόλοιπες (μαζί τους και η υπόθεση Φύσσα, των Αιγυπτίων ψαράδων, των συνδικαλιστών του ΠΑΜΕ) να αποτελέσουν ένα νέο λήμμα, ίσως με τον τίτλο "Βία μελών της Χρυσής Αυγής" που χρησιμοποιούνταν στο λήμμα "Χρυσή Αυγή", ή κάποιον παρόμοιο (π.χ. "Κατάλογος ..."). Ασμοδαίος (συζήτηση) 19:50, 13 Απριλίου 2019 (UTC)

text: ΥΓ. Μια δεύτερη σκέψη: οι υποθέσεις που παρουσιάζονται στην ενότητα "συσχετισμένες δικογραφίες" είναι μέρος του κατηγορητηρίου ή η σύνδεση κάποιων από αυτές προκύπτουν από την αναφορά τους π.χ. στα αναγνωστέα έγγραφα; Θέλω να πω ότι ενώ όλες φαίνεται να έχουν διαπραχθεί από μέλη/"υποστηρικτές" της ΧΑ ίσως δεν είναι όλες από δικονομική άποψη όμοιες. Ασμοδαίος (συζήτηση) 19:54, 13 Απριλίου 2019 (UTC)

text: @Ασμοδαίος: Οι συσχετισμένες δικογραφίες είναι μέρος του κατηγορητηρίου, με την έννοια ότι, δεν δικάζονται αυτές στην ουσία τους μεν αλλά καλείται το δικαστήριο να κρίνει αν τελέστηκαν από εγκληματική οργάνωση με διαρκή και δομημένη δράση κλπ. Συμφωνώ ότι είναι καλύτερα να μείνουμε στις τρεις υποθέσεις που συνεκδικάζονται με τη μεγάλη της εγκληματικής οργάνωσης. Ίσως οι κατηγορούμενοι να γίνουν πίνακας και δίπλα σε καθέναν να αναφέρεται και η συσχετισμένη δικογραφία για όποιους υπάρχει. Potmos (συζήτηση) 20:28, 13 Απριλίου 2019 (UTC)

text: @Ασμοδαίος: Έκανα τον πίνακα. @Okranas αν μπορείς, ας προσθέσεις τις σχετικές παραπομπές στον πίνακα, στη στήλη με τις επιπλέον κατηγορίες/συσχετισμένες δικογραφίες, ώστε τελικά να αφαιρεθεί το «επιμέρους δικαστικές υποθέσεις».
thread_title: Ενότητα "Επιμέρους  δικαστικές υποθέσεις"

message: Είδα ότι σε πρόσφατη αλλαγή του άρθρου αφαιρέθηκε η ετικέτα «τρέχον γεγονός». Εφόσον έχει ασκηθεί το δικαίωμα της έφεσης εκ μέρους των πρωτόδικα καταδικασθέντων, μήπως είναι σκόπιμο να παραμείνει η ετικέτα και να προστεθεί η κεφαλίδα «Δίκη σε πρώτο βαθμό» για τα ως τώρα, καθώς και ένα ακόμα τμήμα «Έφεση και δίκη σε δεύτερο βαθμό» για τα προσεχή; --Potmos (συζήτηση) 18:59, 27 Φεβρουαρίου 2021 (UTC)
Οταν αρχίσει ξανά η δίκη, όποτε γίνει αυτό. --cubic[*]star 22:46, 27 Φεβρουαρίου 2021 (UTC)
thread_title:  Τρέχον γεγονός; (μέχρι να τελεσιδικήσει)